Hanna Marit Jahr

Hanna Marit Jahr (født 1939) er en norsk skoleleder, embetskvinne og politiker for Arbeiderpartiet. Hun har vært statssekretær i Kultur- og vitenskapsdepartementet, ekspedisjonssjef i Kirke-, utdannings- og forskningsdepartementet og utdanningsråd ved Norges delegasjon til Den europeiske union.

Karriere

Jahr tok lærerskolen på Hamar og studerte norsk og historie grunnfag ved Universitetet i Oslo.«Hanna Marit Jahr: Samiske læreplaner sett fra departementet. Fortalt til Svein Lund», Samisk skolehistorie 5, Davvi Girji, 2011.

Hun har arbeidet som lærer, rektor og pedagogisk konsulent. Jahr har vært skolesjef i Rygge kommune og var fra 1985 til 1991 skoledirektør i Østfold. Fra 1988 til 1989 var Jahr statssekretær i Kultur- og vitenskapsdepartementet.«Kulturdepartementet. Statssekretærer 1982-», regjeringen.no.

I 1991 begynte hun i Kirke-, utdannings- og forskningsdepartementet (KUF), der hun var avdelingsdirektør og ekspedisjonssjef. I 2002 ble hun utdanningsråd ved Norges delegasjon til Den europeiske union i Brussel.«På vei til Brussel», Østlandets Blad, 14. januar 2002. Hun hadde denne stillingen til 2006. Fra oktober 2009 til februar 2010 var Jahr igjen ved EU-delegasjonen, denne gang som vikarierende utdanningsråd.«Utvikling på utdanningsområdet i EU», rapporter fra EU-delegasjonen, Europaportalen, 12. mars 2010. Hun har gjennom en årrekke vært styremedlem i Oslo Kvinnesaksforening, bl.a. som nestleder.Program OXLO Kvinnekonferansen

Jahr har også arbeidet med samiske skolespørsmål.

 Referanser 

 Eksterne lenker 


Kategori:Norske pedagoger
Kategori:Norske embets- og tjenestemenn
Kategori:Statssekretærer fra Ap
Kategori:Medlemmer av Norsk Kvinnesaksforening